अटलजी के प्रति पार्टी में सम्मान का आलम यह था कि अजमेर शहर के गली मोहल्ले तक भाजपा कार्यकर्ता उनके लिए प्रार्थना करने में जुटा नजर आ रहा था। शिक्षामंत्री वासुदेव देवनानी तो तत्काल दिल्ली रवाना हो गए। शाम पांच बजे जैसे ही अटलजी के निधन का दुखद समाचार मिला तो मीडियाकर्मियों ने मंत्री अनिता भदेल से संपर्क साधा। तब पता चला कि वे तो अजमेर कलेक्ट्रेट परिसर में स्थित उपखंड कार्यालय में व्यस्त हैं। भदेल की ऐसे समय में इस तरह कलेक्ट्रेट परिसर में मौजूदगी प्रशासन और मौके पर मौजूद लोगों के बीच भी चर्चा का विषय बन गई।